Binibining Pilipinas 2022

Ang Binibining Pilipinas 2022 ay ang ika-58 edisyon ng Binibining Pilipinas, na ginanap sa Smart Araneta Coliseum sa Lungsod Quezon, Kalakhang Maynila, Pilipinas noong Hulyo 31, 2022.

Pagkatapos ng kompetisyon, kinoronahan ni Hannah Arnold ng Masbate si Nicole Borromeo ng Cebu bilang Binibining Pilipinas International 2022, kinoronahan ni Samantha Panlilio ng Cavite si Roberta Tamondong ng San Pablo, Laguna bilang Binibining Pilipinas Grand International 2022, kinoronahan ni Cinderella Obeñita ng Cagayan de Oro si Gabrielle Basiano ng Borongan bilang Binibining Pilipinas Intercontinental 2022, at kinoronahan ni Maureen Montagne ng Batangas si Chelsea Fernandez ng Tacloban bilang Binibining Pilipinas Globe 2022. Tinanghal bilang first runner-up si Nicole Budol ng Angono, Rizal, at tinanghal bilang second runner-up si Stacey Daniella Gabriel ng Cainta, Rizal.

Noong Agosto 29, 2022, binili ng Wilbert Tolentino, talent manager ni Nicole Budol, ang prangkisa ng Miss Planet Philippines. Iniluklok ni Tolentino si Budol bilang Miss Planet Philippines 2022. Gayunpaman, noong Nobyembre 11, 2022, bumitaw si Budol sa Miss Planet International dahil sa kawalan ng tiyakan mula sa mga organizer ng kompetisyon. Ito rin ang huling taon na kokoranahan ang mga titulong Binibining Pilipinas Grand International at Binibining Pilipinas Intercontinental sa Binibining Pilipinas matapos na lumipat sa mga bagong organisasyon ang prangkisa ng Miss Grand Philippines at Miss Intercotinental Philippines.

Mga kandidata mula sa 40 lungsod at lalawigan ang kumalahok sa kompetisyong ito. Pinangunahan nina Miss Universe 2018 Catriona Gray at Binibining Pilipinas Grand International 2016 Nicole Cordoves ang kompetisyon, samantalang sina Edward Barber at Binibining Pilipinas Grand International 2020 Samantha Bernardo ang nagsilbing mga backstage correspondent. Nagtanghal ang SB19 sa edisyong ito.

Kompetisyon

Pagpili ng mga kalahok 
40 kalahok ang napili sa final screening na ginanap sa New Frontier Theater noong Abril 22, 2022. Noong Abril 25, 2022, binigyan ang mga kalahok ng kanilang mga opisyal na numero at tinanong kung anong lungsod/lalawigan ang kanilang kakatawanin.  Ang petsa ng kanilang opisyal na seremonya ng sashing ay inanunsyo matapos ang ilang araw.

Noong Abril 27, 2022, opisyal na inihayag ng Binibining Pilipinas ang pag-alis nina Gwendoline Meliz Soriano ng Pangasinan, Maria Francesca Taruc ng Angeles City, Pampanga, at Iman Franchesca Cristal ng Pampanga.  Ang tatlong kandidata ay agad na pinalitan nina Patricia Ann Tan, Maria Isabela David, at Joanna Rabe.

Pormat ng kompetisyon 
Ilang pagbabago ang inimplementa sa edisyong ito. Ang bilang ng mga semifinalist ay ibinaba sa 12 kumpara sa 13 ng nakaraang taon. Ang mga resulta ng paunang kompetisyon at ng closed-door interview ang nagpasiya sa napiling 12 mga semifinalist. Kumalahok sa opening statement ang 12 mga semi-finalist, na sinundan ng swimsuit competition at evening gown competition. Kumalahok rin ang 12 mga semi-finalist sa question and answer portion, at kalaunan ay inanunsyo ang apat na nagwagi at ang dalawang runners-up.

Komite sa pagpili 

 Cecilio "Cece" Asuncion – Tagapagtatag at model director ng Slay Model Management
 Ann Colis – Binibining Pilipinas Globe 2015 at Miss Globe 2015
 Jane De Leon – Aktor, modelo, mangaawit, at mananayaw
 Joshua Garcia – Aktor, modelo, at mananayaw
 Rico Hizon – Broadcast journalist at senior news anchor sa CNN Philippines
 Maria Ahtisa Manalo – Binibining Pilipinas International 2018 at First runner-up sa Miss International 2018
 Alfredo Pascual – Kalihim ng Department of Trade and Industry
 Ioannis Pediotis – Embahador, Embassy of the Hellenic Republic in the Philippines

Mga resulta

Mga pagkakalagay 
Leyenda

  Nagtapos bilang isang runner-up sa internasyonal na kompetisyon.
  Nagtapos bilang isang semifinalist sa internasyonal na kompetisyon.
  Hindi nakasali sa kaniyang internasyonal na kompetisyon.

Mga espesyal na parangal

Mga kandidata
40 kandidata ang kumalahok para sa apat na titulo.

Mga tala

Mga sanggunian

Panlabas na kawing 

 

2022 sa Pilipinas